stanford-oval/wikipedia huggingface dataset:
แกรนด์ดัชเชสเอลิซาเบธ เฟโอโดรอฟนาแห่งรัสเซีย
แกรนด์ดัชเชสแห่งรัสเซีย

แกรนด์ดยุกเซอร์เกย์แห่งรัสเซียและเจ้าหญิงเอลีซาเบธทรงอภิเษกสมรสเมื่อวันที่ 15 กรกฎาคม ค.ศ. 1884 ณ โบสถ์หลวง พระราชวังฤดูหนาว กรุงเซนต์ปีเตอร์สเบิร์ก เจ้าหญิงมีพระนามใหม่ แกรนด์ดัชเชสเอลีซาเบธ เฟโอโดรอฟนา หลังจากการเข้ารีตนิกายออร์โธด็อกซ์รัสเซีย แกรนด์ดัชเชสพระองค์ใหม่ทรงสร้างความประทับใจแรกให้กับพระราชวงศ์ของพระสวามีและชาวรัสเซียได้อย่างดีเยี่ยม พระญาติคนหนึ่งของแกรนด์ดยุกเซอร์เกย์ทรงเล่าว่า "ทุกคนหลงรักพระองค์ตั้งแต่ช่วงเวลาแรกที่เสด็จถึงรัสเซียจากเมืองดาร์มชตัทอันที่เป็นที่รักของพระองค์" ทั้งสองพระองค์ประทับที่พระราชวังเบโลเซลสกี-เบโลเซอสกี กรุงเซนต์ปีเตอร์สเบิร์ก หลังจากแกรนด์ดยุกเซอร์เกย์ทรงได้รับการแต่งตั้งให้เป็นผู้ว่าการแห่งมอสโกในปี ค.ศ. 1892 ทั้งสองพระองค์ได้ประทับอยู่ในพระราชวังเครมลิน ในช่วงฤดูร้อน ทั้งสองพระองค์จะประทับที่ตำหนักอิลยินสโค พระราชฐานนอกกรุงมอสโก ซึ่งแกรนด์ดยุกทรงได้รับสืบทอดจากพระชนนี
ทั้งสองพระองค์ไม่มีพระโอรสและธิดาด้วยกัน แต่ตำหนักอิลยินสโคของพระองค์ยังเต็มไปด้วยงานเลี้ยงที่แกรนด์ดัชเชสเอลีซาเบ็ททรงจัดขึ้นสำหรับเด็กเป็นพิเศษอยู่เสมอ ในที่สุดทั้งสองพระองค์เป็นพระชนกและชนนีบุญธรรมของพระนัดดาที่กำพร้าสองพระองค์คือ แกรนด์ดยุกดมิทรี ปาฟโลวิชแห่งรัสเซีย และ แกรนด์ดัชเชสมาเรีย ปาฟลอฟนาแห่งรัสเซีย
แม้ว่าแกรนด์ดัชเชสเอลีซาเบธจะมิทรงจำเป็นต้องมาเข้ารีตนิกายออร์โธด็อกซ์รัสเซียตามกฎหมายจากนิกายลูเธอรันของพระองค์ แต่ทรงสมัครใจที่จะกระทำเช่นนั้นในปี ค.ศ. 1891 แม้ว่าสมาชิกในพระราชวงศ์รัสเซียบางองค์จะสงสัยถึงเหตุจูงใจ แต่การมาเข้ารีตของพระองค์แสดงให้เห็นออกถึงความจริงใจ
ในวันที่ 18 กุมภาพันธ์ ค.ศ. 1905 แกรนด์ดยุกเซอร์เกย์ทรงถูกปลงพระชนม์ในพระราชวังเครมลินโดยกลุ่มปฏิวัติสังคมนิยม อันนำโดย อีวาน คาลยาเยฟ เหตุการณ์นี้สร้างความตกตะลึงแก่แกรนด์ดัชเชสเอลีซาเบธอย่างมาก แต่พระองค์มิทรงเคยแสดงอาการใดออกให้เห็นเลย ต่อมาพระราชินีมารีทรงเล่าถึงสีพระพักตร์ของแกรนด์ดัชเชสว่า "ซีดเซียวและแข็งทื่ออย่างเสียใจ" และมิทรงเคยลืมคำกล่าวแสดงความเสียใจยังหาที่สิ้นสุดไม่ได้ของพระองค์ พระราชินีมารียังกล่าวอีกว่า "ทรงทิ้งตัวลงนั่งบนเก้าอี้อย่างอ่อนแรง นัยน์ตาแห้งผากและพร้อมกับจ้องมองอยู่ที่เดียวอย่างแปลกประหลาด ทรงมองออกไปยังอากาศธาตุ และไม่พูดอะไรออกมาสักคำ" เมื่อทรงมีแขกมาเยือนและจากไป พระองค์ทอดพระเนตรเหมือนกับไม่ทรงเห็นพวกเขา และตลอดช่วงวันของการลอบประชนม์พระสวามี พระองค์ทรงปฏิเสธที่จะกันแสง แต่พระราชินีมารีทรงเล่าถึงการปลดปล่อยการควบคุมพระองค์อย่างแข็งทื่ออกมา โดยในท้ายที่สุดแล้วทรงกันแสงออกมาอย่างหนัก ครอบครัวและพระสหายของพระองค์เกรงว่าพระองค์จะทรงประสบปัญหากับความล้มเหลวของระบบประสาท แต่ก็ทรงฟื้นคืนสู่การทำใจให้ยอมรับได้อย่างรวดเร็ว
แกรนด์ดัชเชสเอลีซาเบธเสด็จไปเยียมคาลยาเยฟเป็นการส่วนพระองค์ในคุกคุมขังนักโทษ โดยทรงขอให้เขาพิจารณาถึงความรุนแรงในสิ่งที่กระทำลงไปและสำนึกผิดกับมัน ต่อมาพระองค์ทรงร้องขอกับจักรพรรดินิโคลาสที่ 2 ให้ทรงอภัยโทษแก่มือสังหารพระสวามี แต่นักปฏิวัติคนนี้ได้ปฏิเสธจะยอมรับการอภัยโทษและกล่าวหาแกรนด์ดัชเชสเอลีซาเบธถึงการบิดเบือนข้อเท็จจริงในการสนทนาระหว่างเขากับพระองค์ คาลยาเยฟถูกแขวนคอในวันที่ 23 พฤษภาคมปีเดียวกัน
ปลายพระชนม์ชีพ และ การปลงพระชนม์

หลังจากการสิ้นพระชนม์ของแกรนด์ดยุกเซอร์เกย์ แกรนด์ดัชเชสเอลีซาเบธทรงฉลองพระองค์ไว้ทุกข์และเสวยพระกระยาหารมังสวิรัติ เมื่อปี ค.ศ. 1909 พระองค์ทรงบริจาคชุดเครื่องเพชรพลอยอันงดงามและขายทรัพย์สินอันหรูหราต่างๆ ออกไป แม้แต่พระธำมรงค์ในวันอภิเษกสมรสก็ไม่ได้ทรงเก็บไว้ ด้วยรายได้ที่ทรงรับมา พระองค์ทรงเปิดอารามนักพรตหญิงนักบุญมาร์ธาและแมรี และพระองค์ทรงเป็นแม่อธิการของอาราม หลังจากนั้นทรงเปิดโรงพยาบาล โบสถ์ โรงยาและสถานเลี้ยงเด็กกำพร้า ในบริเวณอารามนักพรตหญิงอีกด้วย แกรนด์ดัชเชสเอลีซาเบธและเหล่าแม่ชีทำงานอย่างไม่รู้จักเหน็ดเหนื่อยท่ามกลางคนยากจนและคนป่วยในกรุงมอสโก พระองค์เสด็จยังชุมชนแออัดที่แย่ที่สุดของกรุงมองโกอยู่บ่อยครั้ง และทรงทำทุกวิถีทางที่จะช่วยให้บรรเทาความทุกข์ยากให้แก่คนยากจน
เป็นระยะเวลาหลายปีที่สถาบันศาสนาของแกรนด์ดัชเชสเอลีซาเบธได้ช่วยเหลือคนยากจนและเด็กกำพร้าในกรุงมอสโก โดยการส่งเสริมดูแลนักบวชและการกุศลของสตรีที่เคร่งศาสนา ในที่แห่งนี้ได้เกิดมุมมองใหม่ในงานด้านธุรการในโบสถ์ของสตรี ซึ่งเป็นการผสมผสานการไกล่เกลี่ยและการปฏิบัติภายในศูนย์กลางของโลกที่ไร้ระบบระเบียบ แม้ว่าศาสนจักรออร์โธด็อกซ์รัสเซียจะปฏิเสธธุรการโบสถ์ที่เป็นสตรี แต่ก็ยังอวยพรและสนับสนุนในงานการกุศลต่างๆ ของแกรนด์ดัชเชสเอลีซาเบธ
ในปี ค.ศ. 1918 รัฐบาลคอมมิวนิสต์ได้เนรเทศแกรนด์ดัชเชสเอลีซาเบธให้ไปประทับที่เมืองเอคาเทรินเบิร์กในตอนแรก ต่อมาก็ได้ประทับที่เมืองอาลาปาเยฟสก์ ที่ซึ่งพระองค์ทรงถูกปลงพระชนม์อย่างเหี้ยมโหดจากพวกบอลเชวิค เมื่อวันที่ 18 กรกฎาคม ค.ศ. 1918 ไปด้วยกันกับ แกรนด์ดยุกเซอร์เกย์ มิคาอิโลวิช เจ้าชายอิวาน คอนสแตนติโนวิช เจ้าชายคอนสแตนติน คอนสแตนติโนวิช เจ้าชายอิกอร์ คอนสแตนติโนวิชแห่งรัสเซีย เจ้าชายวลาดิมีร์ ปาฟโลวิช พาลี เฟโอดอร์ เรเมซ เลขานุการในแกรนด์ดยุกเซอร์เกย์ วาร์วารา ยาคอฟเลวา นักพรตหญิงในอารามของแกรนด์ดัชเชสเอลีซาเบธ ทั้งแปดคนถูกมัดรวมเป็นกลุ่มในป่าบริเวณใกล้เคียง ถูกตีบนศีรษะและถูกผลักลงไปในเหมืองแร่อันรกร้างที่มีความลึกประมาณ 20 เมตร
ตามในรายงานส่วนตัวของรียาบอฟ ซึ่งเป็นหนึ่งในมือสังหาร แกรนด์ดัชเชสเอลีซาเบธและคนอื่น ๆ รอดชีวิตจากการตกลงไปในเหมืองครั้งแรก ทำให้รียาบอฟต้องปาระเบิดไล่ตามหลังลงไป หลังจากการระเบิดแล้ว เขาก็อ้างว่าได้ยินแกรนด์ดัชเชสและคนอื่นร้องเพลงสรรเสริญพระเจ้าเป็นภาษารัสเซียจากปล่องระบายอากาศ รียาบอฟซึ่งไม่รู้สึกเสียขวัญได้ขว้างระเบิดลูกที่สองลงไป แต่เสียงร้องเพลงก็ยังคงมีต่อไป ในที่สุดพุ่มไม้เตี้ยจำนวนมากมายถูกยัดเข้าในช่องแล้วถูกจุดจนลุกไหม้ โดยที่รียาบอฟสั่งให้คนคุมคนหนึ่งดูเอาไว้และจากไป จากนั้นไม่นานเมืองอาลาปาเยฟสก์ได้ตกอยู่ในการควบคุมของกองทัพรัสเซียขาวต่อต้านพวกบอลเชวิค
เดือนตุลาคมปีเดียวกัน พวกรัสเซียขาวค้นพบพระอัฐิของแกรนด์ดัชเชสเอลีซาเบธและผู้ติดตามของพระองค์ ที่ยังคงอยู่ในปล่องระบายอากาศก้นเหมืองอันเป็นที่ซึ่งถูกฆาตกรรม แกรนด์ดัชเชสเอลีซาเบ็ทสิ้นพระชนม์จากบาดแผลอันเกิดจากการตกลงไปในเหมือง และยังทรงมีกำลังที่จะพันแผลให้กับเจ้าชายอิวานที่กำลังจะสิ้นพระชนม์ พระอัฐิของพระองค์ถูกนำออกมาและในที่สุดได้นำไปเก็บไว้ที่กรุงเยรูซาเลม ซึ่งในปัจจุบันอยู่ในโบสถ์นักบุญมารีย์ชาวมักดาลา (Church of Mary Magdalene)
การประกาศเป็นนักบุญ

แกรนด์ดัชเชสเอลีซาเบธ เฟโอโดรอฟนา ทรงได้รับการประกาศให้เป็นนักบุญจากศาสนาจักรออร์โธด็อกซ์รัสเซียนอกประเทศรัสเซียในปี ค.ศ. 1981 และจากศาสนาจักรออร์โธด็อกซ์รัสเซียในปี ค.ศ. 1992 ให้เป็น นวมรณสักขีเอลีซาเบ็ท (New-Martyr Elizabeth) สักการสถานหลักของพระองค์คือคอนแวนต์มาร์โฟ-มารีนสกี ซึ่งทรงตั้งขึ้นในกรุงมอสโก นอกจากนี้ยังทรงเป็นหนึ่งในสิบนักบุญมรณสักขีในคริสต์ศตวรรษที่ 20 จากทั่วโลก ซึ่งแสดงออกเป็นรูปปั้นเหนือประตูใหญ่ตะวันตกของเวสต์มินส์เตอร์แอบบีย์ กรุงลอนดอน
รูปปั้นของแกรนด์ดัชเชสเอลีซาเบธจัดสร้างขึ้นในสวนของอารามของพระองค์หลังจากการล่มสลายของระบบคอมมิวนิสต์ในประเทศรัสเซีย อักษรจารึกเขียนว่า "แด่แกรนด์ดัชเชสเอลีซาเบธ เฟโอโดรอฟนา ด้วยความสำนึกบาปต่อพระองค์"
พระอิสริยยศและเครื่องราชอิสริยาภรณ์ > พระอิสริยยศ

1 พฤศจิกายน ค.ศ. 1864 - 15 กรกฎาคม ค.ศ. 1884: เฮอร์แกรนด์ดิวคัลไฮเนส เจ้าหญิงเอลีซาเบธแห่งเฮ็สเซินและโดยไรน์ (Her Grand Ducal Highness Princess Elisabeth of Hesse and Rhine)
15 มิถุนายน ค.ศ. 1884 - 18 กรกฎาคม ค.ศ. 1918: เฮอร์อิมพีเรียลไฮเนส แกรนด์ดัชเชสเอลีซาเบธ เฟโอโดรอฟนาแห่งรัสเซีย (Her Imperial Highness Grand Duchess Elizabeth Feodorovna of Russia)
พระอิสริยยศและเครื่องราชอิสริยาภรณ์ > เครื่องราชอิสริยาภรณ์

เครื่องราชอิสริยาภรณ์วิกตอเรียและอัลเบิร์ต ชั้นที่ 1 (Lady of the Royal Order of Victoria and Albert)
แหล่งข้อมูลอื่น

The Life of the Holy Royal Martyr Grand Duchess Elizabeth เก็บถาวร 2013-01-18 ที่ เวย์แบ็กแมชชีน
Life of the Holy New Martyr Grand Duchess Elizabeth, by Metropolitan Anastassy
The Alexander Palace Time Machine
American Reporter Interviews Elizabeth in 1917
HIH Grand Duchess Elisabeth Feodorovna by Countess Alexandra Olsoufieff
Elizabeth and Romanov Discussion Forum เก็บถาวร 2018-01-14 ที่ เวย์แบ็กแมชชีน
Murder of the Romanovs at Alapayevsk
Pilgrimage to Alapaevsk เก็บถาวร 2021-05-06 ที่ เวย์แบ็กแมชชีน
Photo Library of St. Elizabeth เก็บถาวร 2016-03-03 ที่ เวย์แบ็กแมชชีน
Akathist to the New Martyr Elizabeth เก็บถาวร 2013-09-10 ที่ เวย์แบ็กแมชชีน
Canon to the New Martyrs Grand Duchess Elizabeth and Nun Barbara เก็บถาวร 2019-02-02 ที่ เวย์แบ็กแมชชีน
เจ้าหญิงเอลีซาเบธแห่งเฮ็สเซินและโดยไรน์
พระรูปของแกรนด์ดัชเชสเอลีซาเบธ ขณะฉลองพระองค์ราชสำนักรัสเซีย ซึ่งถ่ายในราวปี ค.ศ. 1885)
แกรนด์ดัชเชสเอลีซาเบธ เมื่อเป็นแม่ชีในศาสนจักรรัสเซียออร์โธด็อกซ์ หลังการสิ้นพระชนม์ของพระสวามี
อนุสรา จันทรังษี

| อนุสรา จันทรังษี |
| --- | --- |
เกิด: 3 กันยายน พ.ศ. 2510 (57 ปี)
คู่สมรส: ธเนตร วงษา
อาชีพ: นักแสดง ผู้ประกาศรายการ
ผลงานเด่น: หยุดหัวใจไว้ที่รัก (2527)   แฟนฉัน (2546)
ThaiFilmDb
อนุสรา จันทรังษี (ชื่อเล่น กบ) เกิดเมื่อวันที่ 3 กันยายน พ.ศ. 2510 เป็นนักแสดงชาวไทย เป็นบุตรสาวของนายพณิชย์ และนางวัลภา จันทรังษี  มีน้องชาย เป็นอดีตนักร้องนักดนตรีของวง U.H.T. ชื่อ ไก่ - เอกภพ จันทรังษี
เข้าสู่วงการบันเทิงตั้งแต่ปี พ.ศ. 2527 โดยรับบทเป็นนางเอกเรื่อง ขอหยุดใจไว้ที่รัก คู่กับ ปรีชา ชนะภัย หรือ เล็ก คาราบาว และมีผลงานแสดงภาพยนตร์ที่กำกับโดยศุภักษรอีก เช่น สยามสแควร์ คู่กับ ต้น วงศกร รัศมิทัต และ เคหาสน์ดาว คู่กับ ตั้ม สมประสงค์ สิงหวนวัฒน์ นอกจากนี้ยังได้แสดงภาพยนตร์คู่กับ ต้อม พลวัฒน์ มนูประเสริฐ อีกสองเรื่อง คือ กว่าจะถึงวันนั้น และ สองโหลยี่สิบห้า อีกเรื่องที่สร้างชื่อเสียงคือเรื่อง เพื่อน โดยแสดงร่วมกับ เรวัต พุทธินันทน์ และ เพ็ญ พิสุทธิ์ หลังจากนั้นทำงานด้านการจัดพิธีเปิดงานกีฬา และยังเคยทำงานเป็นผู้ประกาศรายการทางช่อง 7
ชีวิตส่วนตัว สมรสกับ ธเนตร วงษา ปัจจุบันยังมีผลงานละครอยู่บ้าง
ผลงานละคร

2529 แม่ปูเปรี้ยว ช่อง 7
2530 แก้วกลางดง ช่อง 7
2531 มุกดามะดัน ช่อง 7
2531 ที่นี่...ไม่มีปัญหา ช่อง 5
2532 หน้ากากแก้ว ช่อง 7
2532 เจ้าหนูลมกรด ช่อง 11
2532 ปริศนาของเวตาล ช่อง 7
2533 เศรษฐีตีนเปล่า ช่อง 7
2533 คู่กรรม ช่อง 7 (รับเชิญ)
2534 ตะวันชิงพลบ ช่อง 7
2535 ชมรมขนหัวลุก ตอน โค้งมรณะ ช่อง 5
2535 ชีวิตเปื้อนฝุ่น ช่อง 7
2536 ลิขิตชีวิต ช่อง 7
2536 ดวงใจแม่ ช่อง 3
2536 เรือใบไม้ ช่อง 7
2537 ปีกหงส์ ช่อง 3
2537 นักเรียนตรง ช่อง 3
2537 ปลายฝนต้นหนาว ช่อง 7
2538 เติมรักให้เต็ม ช่อง 7
2539 สนสะท้าน ช่อง 5
2540 รอยอดีต ช่อง 7
2541 เกมละครปริศนา ช่อง 7
2541 วัยร้าย วัยรัก ช่อง 3
2542 น้ำปลาหวาน ช่อง 3
2549 ยัยไบบ้า ช่อง 7
2552 วีรชนคนกล้า พระเจ้าพรหมมหาราช ช่อง 5
2553 ด้วยแรงอธิษฐาน ช่อง 7
2559 พิษสวาท ช่องวัน
2560 สื่อสองโลก ช่อง 7
ผลงานภาพยนตร์

2527 หยุดหัวใจไว้ที่รัก
2527 สยามสแควร์
2528 กว่าจะถึงวันนั้น
2528 สามล้อซี 5
2529 เพื่อน
2529 สองโหลยี่สิบห้า
2529 ลุยรำมะนา
2530 เคหาสน์ดาว
2533 ผีแม่ม่าย 2
2534 ผีหนีหลุม
2537 สมปรารถนา
2538 แม่ม่ายป้ายแดง
2546 แฟนฉัน
โฆษณา

ยาสตรี เบนโล (2528)
มิวสิควิดีโอ

"คือเธอเท่านั้น - PARATA" (2557)
แหล่งข้อมูลอื่น

อนุสรา จันทรังษี  nangdee.com
อเล็กซานดร้า สติเบิร์ท

| อเล็กซานดร้า สติเบิร์ท |
| --- | --- |
ชื่อเกิด: อเล็กซานดร้า สติเบิร์ท
เกิด: 12 กรกฎาคม พ.ศ. 2527 (40 ปี) ประเทศไทย
อาชีพ: นักแสดง นางแบบ นักร้อง
ปีที่แสดง: พ.ศ. 2544–ปัจจุบัน
สังกัด: สถานีโทรทัศน์ไทยทีวีสีช่อง 3 (2544–2553)
อเล็กซานดร้า สติเบิร์ท (เกิด 12 กรกฎาคม พ.ศ. 2527) ชื่อเล่น ซานดร้า เป็นนักแสดง นางแบบ นักร้องลูกครึ่งไทย-เดนมาร์ก มีพี่-น้อง 2 คน ซานดร้าเป็นพี่คนโต เธอเป็นพี่สาวของ “นาตาลี สติเบิร์ท” ศิลปินค่ายจีเอ็มเอ็ม แกรมมี่ เจ้าของเพลง “มะลึกกึ๊กกึ๋ย” ซานดร้าเคยมีผลงานถ่ายแบบถ่ายโฆษณามาตั้งแต่เด็ก ก่อนโด่งดังจากเวทีการประกวดมิสไทยแลนด์เวิลด์ 2004 ด้วยรางวัลรองอันดับ 2 ก่อนจะเล่นละครให้กับสถานีโทรทัศน์ไทยทีวีสีช่อง 3
จบการศึกษาระดับปริญญาตรี คณะศิลปศาสตร์ มหาวิทยาลัยธรรมศาสตร์ ภาคภาษาอังกฤษ
ผลงาน > ละครโทรทัศน์

2544 ละคร ขอหยุดหัวใจไว้เพียงเธอ (ช่อง 3)
2545 ละคร เฮี้ยวนักรักซะเลย รับบท โจแอน (ช่อง 3)
2549 ละคร หว่ออ้ายหนี่ ขอหยุดใจไว้ที่เธอ รับบท ลอร่า (ช่อง 3)
2553 ละคร วายุภัคมนตรา รับบท ซองแตล (ช่อง 3)
ผลงาน > ภาพยนตร์

2550 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง รับบท แอนนี่
ผลงาน > มิวสิควีดีโอ

2544 เพลง "อาย" ของ นาตาลี สตีเบิร์ท
ผลงาน > งานเพลง

เพลง ตรวจดูสิ (เพลงประกอบละคร เฮี้ยวนักรักซะเลย)
เพลง ปลดปล่อย (เพลงประกอบละคร เฮี้ยวนักรักซะเลย)
ประเทศไทยใน พ.ศ. 2348

เหตุการณ์ที่เกิดขึ้นใน พ.ศ. 2348 (ค.ศ. 1805) ในประเทศไทย เป็นปีที่ 24 แห่งกรุงรัตนโกสินทร์ แห่งราชวงศ์จักรี และในรัชสมัยพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1166 (1 มกราคม - 30 มีนาคม) และ 1167 (31 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
กรมพระราชวังบวรสถานพิมุข: กรมพระราชวังบวรสถานพิมุข
สมุหนายก: เจ้าพระยารัตนาพิพิธ (จนถึง ?)
สมุหพระกลาโหม :
เจ้าพระยาอรรคมหาเสนา (จนถึง ?)
เจ้าพระยาอภัยราชา (ตั้งแต่ ?)
เหตุการณ์

สวีเดนประกาศสงครามกับฝรั่งเศส
ชาวบ้านแบก ตำบลนาทอง อำเภอเชียงยืน จังหวัดมหาสารคาม สร้างวัดโพธิ์บ้านแบก (ต่อมาคือ วัดศรีสมพร บ้านแบก)
ผู้เกิด > มีนาคม

22 มีนาคม – พระเจ้าบรมวงศ์เธอ กรมหลวงสรรพศิลป์ปรีชา พระบรมวงศ์ (สิ้นพระชนม์ พ.ศ. 2404)
ผู้เกิด > ตุลาคม

13 ตุลาคม – พระเจ้าราชวรวงศ์เธอ พระองค์เจ้าอรุณ พระบรมวงศ์ (สิ้นพระชนม์ พ.ศ. 2428)
24 ตุลาคม
ฌ็อง-บาติสต์ ปาลกัว ประมุขมิสซังสยามตะวันออก (มรณภาพ พ.ศ. 2405)
เจ้าจอมมารดาน้อย พระสนมในรัชกาลที่ 4 (ไม่ทราบปีอนิจกรรม)
ผู้เกิด > ไม่ทราบวัน

เจ้าอนันตวรฤทธิเดช เจ้าผู้ครองนครน่าน พระองค์ที่ 62 (พิราลัย พ.ศ. 2435)
ผู้เสียชีวิต > มีนาคม

3 มีนาคม – สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พระบรมวงศ์ (ประสูติ พ.ศ. 2302)
ผู้เสียชีวิต > ไม่ทราบวัน

เจ้าพระยารัตนาพิพิธ (สน สนธิรัตน์) สมุหนายกคนที่ 1 แห่งกรุงรัตนโกสินทร์ (เกิด พ.ศ. 2278)
เจ้าพระยาอรรคมหาเสนา (บุนนาค) สมุหพระกลาโหมคนที่ 2 แห่งกรุงรัตนโกสินทร์ (เกิด พ.ศ. 2281)
เจ้าพระยาพระคลัง (หน) เสนาบดีกรมคลัง (ไม่ทราบปีเกิด)
อนันต์ ภักดิ์ประไพ

| อนันต์ ภักดิ์ประไพป> ม. |
| --- | --- |


รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 17 มีนาคม พ.ศ. 2518 – 8 มกราคม พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
 
ข้อมูลส่วนบุคคล
เกิด: 15 เมษายน พ.ศ. 2480 อำเภอเมืองพิษณุโลก จังหวัดพิษณุโลก
เสียชีวิต: 7 มิถุนายน พ.ศ. 2554 (74 ปี) อำเภอชาติตระการ จังหวัดพิษณุโลก
พรรคการเมือง: ไท (2518–2519)

อนันต์ ภักดิ์ประไพ (15 เมษายน พ.ศ. 2480 – 7 มิถุนายน พ.ศ. 2554) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของหม่อมราชวงศ์คึกฤทธิ์ ปราโมช และอดีตสมาชิกสภาผู้แทนราษฎรจังหวัดพิษณุโลก 2 สมัย
ประวัติ

อนันต์ ภักดิ์ประไพ เกิดเมื่อวันที่ 15 เมษายน พ.ศ. 2480 เป็นบุตรของนายอรุณ กับนางชวนชื่น ภักดิ์ประไพ จบการศึกษาระดับชั้นมัธยมศึกษา จากโรงเรียนพิษณุโลกพิทยาคม จังหวัดพิษณุโลก จบชั้นมัธยมศึกษาปีที่ 7 จากโรงเรียนศิริศาสตร์ และจบการศึกษาสาขาวิชาช่างกลโรงงาน จากวิทยาลัยเทคนิคกรุงเทพ และปริญญาตรี ครุศาสตรบัณฑิต จากวิทยาลัยครูพิบูลสงคราม
การทำงาน

นายอนันต์ เป็นผู้ก่อตั้งกิจการรถเมล์ประเทศไทย ที่เปิดบริการรถเมล์รอบเมืองพิษณุโลก ต่อมาได้เข้าสู่งานการเมืองโดยการเป็นสมาชิกสภาผู้แทนราษฎรจังหวัดพิษณุโลก ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 โดยไม่สังกัดพรรคการเมืองใด และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในสังกัดพรรคไท
นายอนันต์ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518 และลาออกในเวลาต่อมา เมื่อวันที่ 8 มกราคม พ.ศ. 2519
หลังจากการรัฐประหารในประเทศไทย พ.ศ. 2514 ไม่นาน นายอนันต์ ร่วมกับนายอุทัย พิมพ์ใจชน ส.ส.จังหวัดชลบุรี ของพรรคประชาธิปัตย์ พร้อมด้วย ส.ส.จังหวัดชัยภูมิ คือ นายบุญเกิด หิรัญคำ ได้ยื่นฟ้องต่อศาลอาญาให้ดำเนินคดีต่อคณะปฏิวัติในข้อหากบฏต่อแผ่นดิน ถือเป็นท้าทายอำนาจของผู้มีอำนาจอย่างตรงไปตรงมา แต่แล้วศาลได้ตีความ และทำให้ทั้งสามคนตกเป็นจำเลย และสั่งให้จำคุกนายอุทัย เป็นเวลา 10 ปี และนายบุญเกิด กับนายอนันต์ คนละ 7 ปี ซึ่งทั้งหมดได้ถูกปล่อยตัวหลังเหตุการณ์ 14 ตุลา ในสมัยรัฐบาลที่มีนายสัญญา ธรรมศักดิ์ เป็นนายกรัฐมนตรี  เขาจำคุกระหว่างวันที่ 22 มิถุนายน พ.ศ. 2515 ตามคำสั่งหัวหน้าคณะปฏิวัติ ที่ 36/2515 และออกจากคุกวันที่ 26 มกราคม พ.ศ. 2517 ตามพระราชบัญญัติยกเลิกคำสั่งหัวหน้าคณะปฏิวัติที่ 36/2515 ลงวันที่ 22 มิถุนายน 2515 พ.ศ. 2517
หลังจากวางมือทางการเมือง นายอนันต์ ได้ประกอบธุรกิจโรงแรมขนาดเล็กในจังหวัดพิษณุโลก
ถึงแก่อนิจกรรม

นายอนันต์ ถูกฆาตกรรมเพื่อชิงทรัพย์ เมื่อวันที่ 7 มิถุนายน พ.ศ. 2554 ในโรงแรมของตนเอง
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2514 –  เหรียญลูกเสือสดุดี ชั้นที่ 1
ประเทศไทยใน พ.ศ. 2346

เหตุการณ์ที่เกิดขึ้นใน พ.ศ. 2346 (ค.ศ. 1803) ในประเทศไทย เป็นปีที่ 22 แห่งกรุงรัตนโกสินทร์ แห่งราชวงศ์จักรี และในรัชสมัยพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1164 (1 มกราคม - 22 มีนาคม) และ 1165 (23 มีนาคม - 31 ธันวาคม) ในแบบปัจจุบัน
สมเด็จพระบวรราชเจ้ามหาสุรสิงหนาทสวรรคตในปีนี้
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล (จนถึง 3 พฤศจิกายน)
กรมพระราชวังบวรสถานพิมุข: กรมพระราชวังบวรสถานพิมุข
สมุหนายก: เจ้าพระยารัตนาพิพิธ
สมุหพระกลาโหม: เจ้าพระยาอรรคมหาเสนา
ผู้เกิด > มกราคม

26 มกราคม – พระเจ้าราชวรวงศ์เธอ กรมหมื่นอมเรศรัศมี พระบรมวงศ์ (สิ้นพระชนม์ พ.ศ. 2423)
ผู้เกิด > กันยายน

27 กันยายน – พระเจ้าบรมวงศ์เธอ กรมหลวงมหิศวรินทรามเรศร์ พระบรมวงศ์ (สิ้นพระชนม์ พ.ศ. 2404)
ผู้เกิด > ไม่ทราบวัน

พระเจ้าราชวรวงศ์เธอ พระองค์เจ้าอำพัน พระบรมวงศ์ (สิ้นพระชนม์ พ.ศ. 2424)
พระยาประธานนคโรไทย (รอด รัตนวราห) อดีตจางวางกำกับเมืองอุทัยธานี (อนิจกรรม พ.ศ. 2440)
ผู้เสียชีวิต > มกราคม

17 มกราคม – เจ้าจอมวันทา บาทบริจาริกาในสมเด็จพระบวรราชเจ้ามหาสุรสิงหนาท (ไม่ทราบปีเกิด)
ผู้เสียชีวิต > พฤศจิกายน

3 พฤศจิกายน – สมเด็จพระบวรราชเจ้ามหาสุรสิงหนาท พระมหาอุปราชพระองค์ที่ 1 แห่งกรุงรัตนโกสินทร์ (พระราชสมภพ พ.ศ. 2286)
ผู้เสียชีวิต > ไม่ทราบวัน

เจ้าจอมมารดาทองสุก (เจ้านางทองสุก) พระสนมในรัชกาลที่ 1 (ไม่ทราบปีประสูติ)
อรัญญา ประทุมทอง

อรัญญา ประทุมทอง (ปุ้ย) นักแสดง มีผลงานการแสดงละครเช่น เรื่อง สะใภ้จ้าว และ น่ารัก ทางไทยทีวีสีช่อง 3
ปัจจุบันกำลังศึกษาระดับปริญญาโท  คณะนิเทศศาสตร์ มหาวิทยาลัยธุรกิจบัณฑิตย์
สาขา  นิเทศศาสตร์ธุรกิจ
ผลงานละครโทรทัศน์

คุณแม่เพื่อนรัก (2533) ช่อง 7
ปีศาจหรรษา (2534) ช่อง 5
สายฟ้าสลาตัน (2534) ช่อง 7
สี่แยกนี้อายุน้อย (2535) ช่อง 3
ชีวิตเปื้อนฝุ่น   (2535) ช่อง 7
บ้านผีเพี้ยน (2535) ช่อง 7
บัลลังก์เมฆ (2536) ช่อง 5
แม่จอมยุ่ง (2536) ช่อง 3
ซุปเปอร์ปั๊ม (2537)ช่อง 3
กุหลาบที่ไร้หนาม (2540) ช่อง 7
ซึมน้อยหน่อยกะล่อนมากหน่อย (2540) ช่อง 3
ปลื้ม (2540) ช่อง 3
ซอสามสาย (2540) ช่อง 3
กัลปังหา (2541) ช่อง 3
ตำรับรัก (2542) ช่อง 3
หัวใจป้ายแดง (2542) ช่อง 7
เจ้าสาวปริศนา (2542) ช่อง 3
สาวน้อยคาเฟ่ (2543) ช่อง 3 (รับเชิญ)
บ้านทรายทอง (2543) ช่อง 3
ขมิ้นกับปูน (2544) ช่อง 3 (รับเชิญ)
สามีเงินผ่อน (2544) ช่อง 3
สะใภ้จ้าว (2545) ช่อง 3
เจ้านายวัยกระเตาะ (2546) ช่อง 3
ทับเทวา (2546) ช่อง 7
สาทรดอนเจดีย์ (2548) ช่อง 3
เจ้าบ่าวก้นครัว (2548) ช่อง 3
แต่ปางก่อน (2548) ช่อง 3
นางบาป (2548) ช่อง 3
น่ารัก (2549) ช่อง 3
ดวงใจปาฏิหาริย์ (2549) ช่อง 7
เหยื่อมาร (2549) ช่อง 3
รักปาฏิหาริย์ (2554) ช่อง 3
แค้นเสน่หา (2556) ช่อง 3
ไอ้คุณผี (2556) ช่อง 3
พลับพลึงสีชมพู (2558) ช่อง 3
คุณหญิงนอกทำเนียบ (2558) ช่อง 8
เจ้าบ้าน เจ้าเรือน (2559) ช่อง 3
นางโชว์ (2559) ช่อง 3 (รับเชิญ)
LOVE COMPLEX คอนโดวุ่น จุ้นรัก (2560) ช่อง 9
กามเทพซ้อนกล (2560) ช่อง 3
เสน่หามายา (2561) ช่อง 7
นายร้อยสอยดาว (2561) ช่อง 5
หน้ากากแก้ว (2561) ช่องวัน 31 (รับเชิญ)
พชรมนตรา (2562) ช่อง 7
กลิ่นกาสะลอง (2562) ช่อง 3
พยัคฆ์ร้ายสาย(ส)ลับ (2562) ช่อง ทรูโฟร์ยู
Hotel Stars สูตรรักนักการโรงแรม (2562) ช่อง 3
หนี้เสน่หา (2563) ช่องวัน 31 (รับเชิญ)
พระจันทร์ซ่อนดาว (2564) ช่อง 3
มัจฉาอันดา (2565) ช่อง 8
สงครามดอกไม้ (2565) ช่อง GMM25
Junk Mail จดหมายที่ไม่ถูกเปิด ตอนที่ 4 จดหมายจากครูอาร์ต (2565) ช่อง Thai PBS
พระนคร ๒๔๑๐ (2566) ช่องวัน 31
มนตราฟ้าฟื้น (2566) ช่อง 7
กลิ่นมาลี (2567) ช่องวัน 31
เหนือพรหมลิขิต (2568) ช่อง 3
โฆษณา

โฆษณาจักรยานยนต์ Suzuki Akira ร่วมกับ (สุภาภรณ์ คำนวณศิลป์)
โฆษณาแป้งหอมฮูลาฮูล่า
พิธีกร

รายการ เมนูดูชี้ช่องรวย
รายการ โต๊ะกลมบันเทิง
ละครเวที

ละครเพลง "ดุจดวงใจไทยทั้งผอง เดอะมิวสิคัล" (13 ตุลาคม 2560) รับบท สมใจ
หทัยรัตน์ อมตวณิชย์

| หทัยรัตน์ อมตะวณิชย์ |
| --- | --- |
เกิด: 17 เมษายน พ.ศ. 2505 (62 ปี) วนิดา วาลกีซ กรุงเทพมหานคร ประเทศไทย
อาชีพ: นักแสดง, ผู้จัดละคร
หทัยรัตน์ อมตวณิชย์ (นามเดิม วนิดา วาลกีซ; เกิด 17 เมษายน พ.ศ. 2505) เคยใช้ชื่อว่า ฤทัยรัตน์ อมตวณิชย์ ชื่อเล่น ดา เป็นผู้จัดละครและอดีตนักแสดงหญิงชาวไทย
ประวัติ

หทัยรัตน์ เกิดเมื่อวันที่ 17 เมษายน พ.ศ. 2505 ที่โรงพยาบาลมิชชั่น กรุงเทพฯ สำเร็จการศึกษาจากโรงเรียนเซนต์จอห์น และคณะรัฐศาสตร์ มหาวิทยาลัยรามคำแหง เริ่มเข้าวงการครั้งแรกด้วยการได้รับตำแหน่งรองนางงามมิสออด๊าซ ซึ่งปีนั้นปวีณา ปิจเปี่ยมกิจได้ตำแหน่ง ต่อมาได้แสดงละครของค่ายรัชฟิล์มทีวีโดยการชักนำของพันเอกพยุง (พึ่งศิลป์) ฉันทศาสตร์โกศล เรื่อง เมียจำเป็น ทางช่อง 5 และเริ่มเป็นที่รู้จักในละครเรื่อง น้ำผึ้งขม คู่กับ นาท ภูวนัย ต่อด้วยละคร ในฝัน, นิทราสายัณห์, กามนิต-วาสิฏฐี อีกทั้งเป็นดารารับเชิญในละครเรื่องเรื่อง เหยี่ยวราตรี และ สี่แผ่นดิน ต่อมาได้รับนางรองในละครอีกหลายเรื่องทางไทยทีวีสี ช่อง 9 และรับบทนางร้ายกับนางรองทาง ช่อง 3
หทัยรัตน์ยังมีผลงานทางจอเงิน โดยแสดงภาพยนตร์เรื่องแรกคือ แผ่นดินแห่งความรัก กำกับโดย ชรินทร์ นันทนาคร ในปี พ.ศ. 2522 ร่วมกับ ราวินท์ บุรารักษ์ และ จารุณี สุขสวัสดิ์  มีผลงานสร้างชื่อเสียงคือเรื่อง แรงรัก คู่กับ สรพงศ์ ชาตรี  จากนั้นจึงได้รับบทนางเอกภาพยนตร์ไทยหลายเรื่อง ทั้งนางเอกเดี่ยวและนางเอกร่วม ส่วนใหญ่แสดงคู่กับ ทูน หิรัญทรัพย์ ปัจจุบันผันตัวเป็นผู้จัดละครในนาม บริษัท ละครไท จำกัด (ชื่อเดิมคือ ปริ๊นซ์ โปรดักชั่น) ให้กับทางช่อง 3
ผลงาน > ภาพยนตร์โทรทัศน์

2521 เมียจำเป็น  ช่อง 5 รับบทเป็น ตะวัน
ผลงาน > ละคร

2520 รักในสายหมอก ช่อง 5
2523 สี่แผ่นดิน ช่อง 5 (รับเชิญ)
2523 น้ำผึ้งขม  ช่อง 5 รับบทเป็น กังสดาล, นุ้ย หรือ เกรซ
2523 ในฝัน ช่อง 5
2523 จำเลยรัก  ช่อง 5
2523 นิทราสายัณห์ ช่อง 5
2523 เหยี่ยวราตรี ช่อง 5 (รับเชิญ)
2523 กามนิต วาสิฏฐี ช่อง 5
2526 แรงรัก ช่อง 9
2527 ลายดอกรัก ช่อง 9
2527 ล่าวิญญาณ ช่อง 7
2527 สัญญาหัวใจ ช่อง 5
2527 ไฟทะเล ช่อง 5
2528 กาแกมหงส์ ช่อง 7 (รับเชิญ)
2529 นางสาวทองสร้อย ช่อง 5
2526 ม่าย ช่อง 3
2529 ไม่มีสวรรค์สำหรับคุณ ช่อง 7
2529 สวัสดีคุณครู ช่อง 9
2529 มัจจุราชสีน้ำผึ้ง ช่อง 3
2529-2530 นางสาวทองสร้อย ช่อง 5
2530 ซูซี่ ซิงซิง ช่อง 5
2530 พิศวาสดำ (ชื่อเดิม-บ้านศิลาทราย) ช่อง 3
2530  เล็บครุฑ ช่อง 5
2531 บุษบาท่าเรือ ช่อง 3
2531 ระบำไฟ ช่อง 3
2531 คนเริงเมือง ช่อง 3
2531 รักประกาศิต ช่อง 3
2532 แก้วตาพี่ ช่อง 3
2532 คนใช้เจ้าขา ช่อง 3
2532 แม่ผัวตัวแสบ ช่อง 3
2532 ความรักสีขาว ช่อง 3
2532 รัตนาวดี ช่อง 3
2533 วนาลี ช่อง 3
2533 แม่ลาวเลือด ช่อง 3
2533 ทับนางรอ ช่อง 3
2534 แก้วขนเหล็ก ช่อง 3
2534 เขาวานให้หนูเป็นสายลับ ช่อง 3
ผลงาน > ภาพยนตร์

2522 แผ่นดินแห่งความรัก
2524 ขบวนการแก้จน
2525 แรงรัก
2525 มนต์รักลำน้ำพอง
2525 จ้าวนรก
2525 นักเลงคอมพิวเตอร์
2525 พระเอกรับจ้าง
2525 มนต์รักลูกทุ่ง
2525 รักมหาสนุก
2525 ลำตัดรำเตะ
2526 จ้าวภูผา
2526 ร.รักส์ ปักใจ
2529 สิ้นสวาท
ผลงาน > พิธีกร

2533 หนึ่งในพิธีกรภาคสนาม รายการคุณขอมา (บอร์น แอนด์ แอสโซซิเอทด์/ช่อง 3)
สุรสีห์ ผาธรรม

| สุรสีห์ ผาธรรม |
| --- | --- |
เกิด: 17 มีนาคม พ.ศ. 2491 อำเภอพิบูลมังสาหาร จังหวัดอุบลราชธานี ประเทศไทย
เสียชีวิต: 24 มีนาคม พ.ศ. 2566 (75 ปี) โรงพยาบาลสรรพสิทธิประสงค์ จังหวัดอุบลราชธานี ประเทศไทย
อาชีพ: ผู้กำกับภาพยนตร์ นักแสดง
ปีที่แสดง: พ.ศ. 2521 - 2566
พระสุรัสวดี: ผู้กำกับภาพยนตร์ยอดเยี่ยม   พ.ศ. 2526 - ผู้แทนนอกสภา
สุพรรณหงส์: ภาพยนตร์สร้างสรรค์สังคมดีเด่น   พ.ศ. 2524 - ครูวิบาก   บทภาพยนตร์ยอดเยี่ยม   พ.ศ. 2524 - ครูวิบาก   ภาพยนตร์ยอดเยี่ยม   พ.ศ. 2529 - ราชินีดอกหญ้า   เพลงประกอบยอดเยี่ยม   พ.ศ. 2529 - ราชินีดอกหญ้า   ดนตรีประกอบยอดเยี่ยม   พ.ศ. 2529 - ราชินีดอกหญ้า
ฐานข้อมูล
IMDb
ThaiFilmDb
สุรสีห์ ผาธรรม เกิดเมื่อวันที่ 17 มีนาคม พ.ศ. 2491 ที่จังหวัดอุบลราชธานี ศิลปินมรดกอีสาน สาขาศิลปะการแสดง พ.ศ. 2551 เป็นผู้กำกับภาพยนตร์ไทย นักแสดงในบางครั้ง ยังเป็นผู้ผลิตและจำหน่ายภาพยนตร์และวิซีดี ชื่อ สุรสีห์ผาธรรมฟิล์ม
ประวัติ > การศึกษา

สุรสีห์ได้เข้าศึกษาระดับชั้นมัธยมศึกษาตอนต้นที่โรงเรียนเขื่องในเจริญราษฎร์ อำเภอเขื่องใน ต่อมาได้เข้าศึกษาระดับชั้นมัธยมศึกษาตอนปลายที่โรงเรียนเบ็ญจะมะมหาราช และจบการศึกษาสาขานิเทศศาสตร์ มหาวิทยาลัยสุโขทัยธรรมาธิราช